**ส่วนแผนงานอุทยานแห่งชาติ สำนักอุทยานแห่งชาติ กรมอุทยานแห่งชาติ สัตว์ป่า และพันธุ์พืช**

รับสมัครพนักงานจ้างเหมาบริการ

**ตำแหน่ง** : นักวิชาการคอมพิวเตอร์

**จำนวน** : 4 อัตรา

**อัตราค่าจ้าง** : 20,000 บาท/เดือน

**วันและเวลาปฏิบัติงาน** : วันจันทร์ – ศุกร์ เวลา 08.30 – 16.30 น.

**สถานที่ปฏิบัติงาน** : ส่วนแผนงานอุทยานแห่งชาติ สำนักอุทยานแห่งชาติ กรมอุทยานแห่งชาติ สัตว์ป่า และพันธุ์พืช
อาคารสืบ นาคะเสถียร ชั้น 7 เลขที่ 61 ถนนพหลโยธิน แขวงลาดยาว เขตจตุจักร กรุงเทพมหานคร 10900

**คุณสมบัติเฉพาะตำแหน่ง**

1. ได้รับวุฒิปริญญาตรี ในสาขาวิชาใดสาขาวิชาหนึ่ง ทางคอมพิวเตอร์
2. มีความสามารถด้านการวิเคราะห์และออกแบบระบบสารสนเทศได้เป็นอย่างดี
3. มีความสามารถพัฒนาระบบงานฐานข้อมูลได้เป็นอย่างดี
4. มีความสามารถในการประยุกต์ใช้โครงสร้างข้อมูลและการวิเคราะห์ขั้นตอนวิธีในการพัฒนาซอฟต์แวร์
ได้เป็นอย่างดี
5. มีความสามารถด้านการสื่อสารข้อมูลและเครือข่ายคอมพิวเตอร์เป็นอย่างดี
6. มีความสามารถด้านการพัฒนาซอฟต์แวร์ที่ประมวลผลในระบบคลาวด์ได้เป็นอย่างดี
7. มีความสามารถด้านการพัฒนา ทดสอบคุณสมบัติด้านเทคนิคของระบบและสามารถแก้ไขข้อผิดพลาดของคำสั่งได้เป็นอย่างดี
8. มีความสามารถด้านการรวบรวมข้อมูลประกอบการกำหนดคุณลักษณะเฉพาะของเครื่องคอมพิวเตอร์และอุปกรณ์ ระบบเครือข่าย ระบบงานประยุกต์ และระบบสารสนเทศได้เป็นอย่างดี
9. มีความรู้ความเข้าใจด้านการรักษาความปลอดภัยด้านสารสนเทศได้เป็นอย่างดี
10. มีความรู้ความเข้าใจในกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่ และงานอื่นๆ ที่เกี่ยวข้องกับการดำเนินชีวิต และที่เป็นปัญหาสังคมในขณะนี้ได้เป็นอย่างดี

**ลักษณะงานที่ปฏิบัติ**

1. ศึกษา วิเคราะห์ ติดตามผล และให้คำแนะนำในระบบการจำหน่ายบัตรค่าบริการอิเล็กทรอนิกส์
(E-ticket) ในอุทยานแห่งชาติ
2. แก้ไขปัญหา เพื่อให้ระบบการจำหน่ายบัตรค่าบริการอิเล็กทรอนิกส์ (E-ticket) ในอุทยานแห่งชาติใช้งานได้อย่างต่อเนื่องและสมบูรณ์
3. ตั้งค่าและปรับปรุงข้อมูลในระบบของอุทยานแห่งชาติแต่ละแห่งให้มีรายละเอียดเป็นไปตามข้อมูลเฉพาะของอุทยานแห่งชาติ
4. ศึกษา ให้คำปรึกษา คำแนะนำ และแก้ไขปัญหาขัดข้องของการใช้โปรแกรมงานบนระบบอินเตอร์เน็ต
5. จัดทำฐานข้อมูล และปรับปรุงฐานข้อมูลต่างๆ ให้เป็นปัจจุบันเพื่อใช้ในด้านข้อมูลสารสนเทศ
6. ปฏิบัติงานอื่นๆ ที่ได้รับมอบหมาย

**เอกสารประกอบการรับสมัคร** :

1. ใบสมัครที่แนบมาพร้อมนี้ โดยบันทึกข้อมูลให้ครบถ้วนพร้อมลงลายมือชื่อและติดภาพถ่าย จำนวน 1 ชุด
2. เอกสารประวัติโดยย่อของผู้สมัคร จำนวน 1 ชุด
3. สำเนาระเบียนแสดงผลการศึกษา สำเนาปริญญาบัตร สำเนาบัตรประจำตัวประชาชน สำเนาทะเบียนบ้าน
สำเนาหลักฐานอื่น ๆ ในกรณีที่ชื่อ-นามสกุล ในหลักฐานการสมัครไม่ตรงกัน (ถ้ามี) และสำเนาหลักฐานที่แสดงว่าเป็นผู้ผ่านการเกณฑ์ทหาร (เฉพาะผู้สมัครเพศชาย) พร้อมรับรองสำเนา จำนวนอย่างละ 1 ชุด
4. เอกสารอื่น ๆ ที่ผู้สมัครเห็นว่ามีความเหมาะสมต่อการพิจารณา จำนวน 1 ชุด

**เงื่อนไขการรับสมัคร** : สมัครได้ตั้งแต่บัดนี้ ถึงวันพฤหัสบดีที่ 1 สิงหาคม พ.ศ. 2567 เวลา 23.50 น. โดยจัดส่งเอกสารประกอบการรับสมัครทางอีเมล์ **income.dnp@gmail.com** สอบถามข้อมูลเพิ่มเติม โทร. 0-2561-0777
ต่อ 1785 ในวันและเวลาราชการ

**หมายเหตุ** : กำหนดการสัมภาษณ์จะแจ้งให้ทราบในภายหลัง